# או הנרי

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
או הנרי

או הנרי היה שם העט של וויליאם סידני פורטר (11 בספטמבר 1862 - 5 ביוני 1910), סופר אמריקאי.

סבורים כי הנרי הגה את שם העט שלו בכלא; הוא ריצה שלוש שנות מאסר באוסטין שבטקסס בשל הרשעה במעילה בכספי בנק. אחד הסוהרים נקרא אורין הנרי, ולכן מאמינים כי מקור שם העט של פורטר הוא בסוהר זה. הנרי השתחרר ב-24 ביולי 1901, עבר להתגורר בניו יורק, והחל בקריירת הכתיבה שלו.

או הנרי אמר: "יש סיפור בכל דבר. מצאתי כמה ממעשיותי הטובות ביותר על ספסלים בגנים ציבוריים, בעמודי תאורה, ובדוכני עיתונים".

פרס או הנרי הוא פרס שנתי לסיפורים קצרים מצטיינים.

## [עריכה] יצירתו

סיפוריו מפורסמים בסיומם המפתיע ובמקריות האירונית שבהם, אולם הם לא מאבדים מקסמם גם כאשר ההפתעה כבר ידועה.

מרבית סיפוריו מתרחשים בזמן כתיבתם, השנים הראשונות של המאה ה-20. רבים מתרחשים בעיר ניו יורק, במיוחד אלה המופיעים בספר ארבעת המיליונים (רמז לגודל אוכלוסיית ניו יורק באותה עת). לאו הנרי הייתה חיבה ניכרת לעיר, אותה כינה "בגדד שעל הרכבת התחתית". סיפורים אחרים מתרחשים בעיירות קטנות ובערים אחרות.

סיפוריו עוסקים בדרך-כלל באנשים מן השורה: פקידים, שוטרים, מלצריות.

סיפורו המפורסם ביותר, "מתנת הקוסמים", דן בבני זוג צעירים שממונם אינו בידם אולם הם מאוד רוצים לקנות זה לזה מתנות לחג המולד. מבלי שג'ים יודע זאת, דֶלָה מוכרת את רכושה היקר ביותר, את שערה השופע, כדי לקנות שרשרת מפלטינה לשעון הכיס של ג'ים; ומבלי שדלה יודעת זאת, ג'ים מוכר את רכושו היקר ביותר, את שעון הכיס שלו, כדי לקנות סיכות משובצות באבנים טובות לשערה של דלה.

בסיפור "כופר על צ'יף אדום" שני אנשים חוטפים ילד בן עשר. הילד מתגלה כמרגיז כל-כך עד שבסופו של דבר השניים משלמים לאביו מאתיים וחמישים דולר כדי שיקח אותו בחזרה.

## [עריכה] ספרים שתורגמו לעברית

- ארבעת המיליונים, הוצאת כרמי את שות בע"מ.
- גורלות, הוצאת כרמי את שות בע"מ.
- לילות ניו-יורק תורגם על ידי מירון אוריאל ואיריס כרוכוב והופיע בהוצאת לדורי בשנה שלא צוינה בספר.
- אחרי עשרים שנה (After Twenty Years) תורגם על ידי אהרון אמיר והופיע בשנת 1973 בהוצאת עם עובד.

## [עריכה] קישורים חיצוניים

- סיפוריו של או הנרי באתר "פרויקט גוטנברג"
- פרס או הנרי באתר רנדום האוס
- הסיפור "אחרי עשרים שנה" באתר ynet

מקור: http://he.wikipedia.org../../../%D7%90/%D7%95/_/%D7%90%D7%95_%D7%94%D7%A0%D7%A8%D7%99.html

קטגוריות: סופרים אמריקאים | סופרים הידועים בשם עט

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Esperanto
- Español
- Suomi
- Français
- 日本語
- Latviešu
- Nederlands
- Polski
- Русский
- Українська
- Tiếng Việt
- 中文